"দ্য লায়ন, দ্য উইচ এন্ড দ্য
ওয়াড্রোব" বইটি লেখা সম্পন্ন হয়
১৯৪৯ সালের মার্চের শেষদিকে।
জিওফ্রি ব্লেস কর্তৃক যুক্তরাজ্যে
১৬ই অক্টোবর ১৯৫০ সালে
প্রকাশিত হয়। বইটিতে চার ভাই-
বোন পিটার পেভেনসি, সুজান
পেভেনসি, এডমন্ড পেভেনসি ও লুচি
পেভেনসির কথা বলা হয়েছে যারা
খুবই সাধারণ প্রকৃতির। ১৯৪০
সালে দ্বিতীয় বিশ্বযুদ্ধের সময়
তারা লন্ডন থেকে পালাতে বাধ্য হয়
এবং প্রফেসর ডিগোরি কাইর্কির
বাড়িতে আশ্রয় নেয় যেখানে তারা
একটি আলমারি খুঁজে পায় যার
ভেতর দিয়ে "নার্নিয়া" নামক
জাদুর দেশে যাওয়া যায়। পেভেনসি
ভাইবোনেরা সেখানে আসলান নামের
এক কথা বলা সিংহকে "হোয়াইট
উইচ" নামক ভয়ঙ্কর জাদুকরী
থেকে নার্নিয়াকে রক্ষা করার জন্য
সাহায্য করে। চার ভাইবোন ও
আসলান হোয়াইট উইচের বিরুদ্ধে
যুদ্ধে জয়ী হয় এবং আসলান তাদের
সবাইকে নার্নিয়ার নতুন রাজা ও
রানী ঘোষণা করে। তারা সকলে
নার্নিয়া শাসনের মাধ্যমে সেখানে
নতুন যুগের সূচনা করে। বহু বছর
নার্নিয়া শাসন করার পর তারা
তাদের আসল জগতের কথা ভুলে যায়
এবং একদিন শিকার করার উদ্দেশ্যে বের হলে তারা যে পথে প্রথমবার নার্নিয়ায় এসেছিল সেখানে এসে পৌঁছায় এবং কৌতুলবশত ঐ পথ দিয়ে চলতে চলতে আলমারি থেকে বের হয়ে যায় এবং বাস্তব জগতে পূর্বের শিশু অবস্থায় ফিরে আসে।

খলনায়ক
ট্রাম্পকিন
আসলান
"দ্য লায়ন, দ্য উইচ এন্ড দ্য ওয়াড্রোব" (১৯৫০)